Publication: Magyar Közlöny
Issue: MK-2000-5 (Year: 2000, Number: 5)
Era: 1990-2004
Section: a 2/2000. (I. 18.) FVM—KöM együttes rendelethez
Paragraph Index: 160

a) évelő növénykultúrák (gyümölcs-, szőlő- és komlótermesztés) esetében, feltéve, ha az alábbi feltételeket teljesítik, aa) a termelést az átállási tervbe illesztetten, annak részeként folytatják, amelyre a termelő kötelezettséget vállal, és gondoskodik arról, hogy az ökológiai termelésre átállást megkezdi a lehető legrövidebb időn belül, amely legfeljebb öt év lehet, ab) megfelelő intézkedésekkel biztosítják a különböző egységek területéről származó termékek későbbi keveredésének megakadályozását, ac) az ellenőrző szervezetet az érintett termények betakarításáról legalább 48 órával a munka megkezdése előtt értesítik, ad) a betakarítási munka befejezését követően közvetlenül a termelő tájékoztatja az ellenőrző szervezetet az adott egységben betakarított termés pontos mennyiségéről és a más területről származó terméktől megkülönböztető ismérvekről (minőség, szín, átlagos tömeg stb.), valamint a termékek elkülönítésére tett intézkedésekről, ae) az átállásra vonatkozó tervet, valamint az aa) és ab) pontokban előírt intézkedések tervezetét az ellenőrző szervezet jóváhagyta; a jóváhagyást azonban az átállási időszak beindulását követően évente meg kell erősíteni;

Source: https://magyarkozlony.hu/hivatalos-lapok/2bb6df68a9f6ff5a5410bba9ec7730e900bbe467/dokumentumok/592771f0148ef37d9635c764c63a9a4831e28454/letoltes